text: 16 Jehovaqa, musuq tratopi kaqkunamanta nirqa: "Noqa sajra ruwasqankuta pampachasaj, manañataj jaykʼajpis juchasninkumanta yuyarikusajchu", nispa (Jeremías 31:34). Kay rimaykuna, Jehová juchasninchikta pampachaspa, ¿yuyayninmanta chinkachipusqantachu niyta munan? Mana. Imaptinchus Palabranpiqa, Davidpatajina achkha runaspa juchasninkuta pampachasqanmanta parlan (2 Samuel 11:1-17; 12:13). Chaytaq Jehová juchallikusqankuta mana qunqasqanta rikuchin. Chantapis ñuqanchik yachakunanchikpaq, pesachikuqkunap juchasninkuta perdonasqanta, Palabranpi qillqachirqa (Romanos 15:4). Chantá, Jehová juchasta pampachaspa manaña "yuyarikus[qan]", ¿imataq niyta munan?